Legal Document

Category: 44

Text:
24. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 698 της 29 Αυγ. /6 Σεπτ. 1979 (ΦΕΚ Α’ 209) Περί ιδρύσεως παρά τω Κέντρω πυρηνικών Ερευνών "ΔΗΜΟΚΡΙΤΟΣ" της Ελληνικής Επιτροπής Ατομικής Ενεργείας, Ινστιτούτου Ακτινοφυσικής. Έχοντες υπ’ όψει: 1.Τας διατάξεις: α)Των άρθρ. 2, 14 και 20 του Α.Ν. 451/68 "περί αναδιαρθρώσεως της Ελληνικής Επιτροπής Ατομικής Ενεργείας". β)Του Π.Δ. 940/78 "περί τροποποιήσεως της διοικητικής διαρθώσεως της Ε.Ε.Α.Ε.". γ)Του άρθρ. 12 παρ. Ι και 2 του Νόμ. 400/76 "περί Υπουργικού Συμβουλίου και Υπουργείων"  δ)Του άρθρ. 15 του Π.Δ. 770/75 "περί διαρθρώσεως του Υπουργείου Προεδρίας της Κυβερνήσεως και οργανισμού Υπηρεσιών τινων αυτού". ε)Του άρθρ. 5 του Π.Δ. 648/77 "περί μεταφοράς Υπηρεσιών τινων και αρμοδιοτήτων εις το Υπουργείον Συντονισμού". στ)Του Νόμ. 706/77 "περί προωθήσεως της Επιστημονικής Ερεύνης και Τεχνολογίας". 2.Την υπ’ αριθ. 653/1979 γνωμοδότησιν του Συμβουλίου της Επικρατείας, προτάσει των Υπουργών Συντονισμού και Προεδρίας Κυβερνήσεως, αποφασίζομεν: Τίτλος - Σκοπός Άρθρ.1.-1.Ιδρύεται παρά τω Κ.Π.Ε. "Δ" της Ελληνικής Επιτροπής Ατομικής Ενεργείας Ινστιτούτον Ακτινοφυσικής. 2.Το Ινστιτούτον Ακτινοφυσικής έχει ως σκοπόν την εξειδίκευσιν και επιμόρφωσιν επιστημόνων εις τους κλάδους των πυρηνικών επιστημών τους αφορώντας εις την μελέτην και χρήσιν ραδιενεργών πηγών, οργάνων παραγωγής, ανιχνεύσεως και καταμετρήσεως ακτινοβολιών και εις την προστασίαν εξ αυτών, ως επίσης εις την μελέτην της επιδράσεως των ακτινοβολιών, εις την ανόργανον ύλην και τα έμβια όντα. Οργάνωσις - Λειτουργία Άρθρ.2.-1.Το Ινστιτούτον τελεί υπό την εποπτείαν του Συμβουλίου Διοικήσεως της Ε.Ε.Α.Ε. και διευθύνεται υπό του Επιστημονικού Διευθυντού, Προϊσταμένου του Κ.Π.Ε."Δ" και τούτου ελλείποντος, απόντος ή κωλυομένου υπό του Προέδρου της Επιτροπής Σπουδών. 2.Αι υπό του Ινστιτούτου Ακτινοφυσικής παρεχόμεναι κατά την παρ. 2 του προηγουμένου άρθρου εξειδικεύσεις ως και η χρονική διάρκεια εκάστης εκάστης εξ αυτών καθορίζονται ειδικώτερον δι’ αποφάσεων του Υπουργού Συντονισμού προτάσει του Σ.Δ. της Ε.Ε.Α.Ε. 3.Προς εξυπηρέτησιν των αναγκών λειτουργίας του Ινστιτούτου συνιστώνται παρ’ αυτώ: α.Πενταμελής Επιτροπή Σπουδών (Ε.Σ.). β)Γραμματεία. (Αντί για τη σελ. 832, 107) Σελ. 832,107(α) Τεύχος Ε91-Σελ. 45 752 Επιτροπή Ατομικής Ενέργειας 31.Ι.ν.23-24 Επιτροπή Σπουδών - Συγκρότησις -  Αρμοδιότητες Άρθρ.3.-1.Μέλη της Επιτροπής Σπουδών ορίζονται δι’ αποφάσεως του Σ.Δ., προτάσει του Επιστημονικού Διευθυντού, επιστήμονες της Ε.Ε.Α.Ε. ή και ετέρων Ιδρυμάτων, ειδικότητος συναφούς προς τους σκοπούς του Ινστιτούτου, δια μίαν τριετίαν δυναμένην να διακόπτεται εξ ευλόγου αιτίας ή να ανανεούται δι’ ισόχρονον διάστημα. Δια της αυτής αποφάσεως ορίζεται ο Πρόεδρος της Ε.Σ. εκ των προερχομένων εκ του επιστημονικού προσωπικού της Ε.Ε.Α.Ε., μελών αυτής, τα οποία δεν δύναται να είναι ολιγώτερα των τριών. 2.Η Επιτροπή Σπουδών του Ινστιτούτου έχει τα εξής αρμοδιότητες. α)Συντάσσει τον Οδηγόν Σπουδών του Ινστιτούτου. β)Υποβάλλει προς το Σ.Δ. της Ε.Ε.Α.Ε. προτάσεις δια την ανάθεσιν της εκτελέσεως του πάσης μορφής εκπαιδευτικού έργου του Ινστιτούτου. γ.Παρακολουθεί και μεριμνά δια την εφαρμογήν του οδηγού Σπουδών και δια την τήρησιν εν γένει του εκπαιδευτικού προγράμματος. δ)Επικουρεί τον Διευθύνοντα το Ινστιτούτον εις το έργον του. Αρμοδιότητες Γραμματείας Άρθρ.4.-Η Γραμματεία του Ινστιτούτου τελεί υπό την εποπτείαν του Διευθυντού αυτού και είναι αρμοδία δια την διεκπεραίωσιν της πάσης φύσεως αλληλογραφίας ως και δια την εκτέλεσιν παντός ετέρου έργου διοικητικής φύσεως σχέσιν έχοντος με την λειτουργίαν του Ινστιτούτου. Το έργον της Γραμματείας του Ινστιτούτου εκτελείται υπό υπαλλήλων της Ε.Ε.Α.Ε., οριζομένων υπό του Σ.Δ. αυτής. Οδηγός Σπουδών Άρθρ.5.-1.Ο κατά το άρθρ. 3 του παρόντος καταρτιζόμενος υπό της 5μελούς Επιτροπής Σπουδών Οδηγός Σπουδών εκγρίνεται υπό του Σ.Δ. της Ε.Ε.Α.Ε. και καθίσταται προσιτός εις πάντα ενδιαφερόμενον. 2.Εις τον οδηγόν Σπουδών περιλαμβάνονται  α.Τα εξεταστέα εις τον διαγωνισμόν επιλογής μαθήματα αναλόγως της εξειδικεύσεως καθώς και η διαδικασία επιλογής των σπουδαστών. β.Οι κύκλοι μαθημάτων και η διδακτέα ύλη εκάστης εξειδικεύσεως (παραδόσεις, εργαστήρια και ασκήσεις και μελέται, πρακτική εξάσκησις)  γ.Το ωρολόγιον πρόγραμμα των μαθημάτων δι’ έκαστον έτος σπουδών. Σελ. 832,108(α) Τεύχος Ε91- Σελ. 46 δ.Η διαδικασία και ο χρόνος εξετάσεων δι’ έκαστον μάθημα, ο τρόπος βαθμολογίας και ο καθορισμός των εκπαιδευτικών μονάδων ως και πάσα αναγκαία λεπτομέρεια σχετιζομένη με την οργάνωσιν και την λειτουργίαν των μαθημάτων του Ινστιτούτου. Διάρκεια και περιεχόμενον προγραμμάτων εξειδικεύσεως Άρθρ.6.-1.Εκάστη εξειδίκευσις περιλαμβάνει συγκεκριμένους κύκλους ετησίων ή εξαμηνιαίων μαθημάτων εις τα οποία περιλαμβάνονται παραδόσεις, εργαστηριακαί ασκήσεις και μελέται ως και πρακτική εξάσκησις. Ο χρόνος ενάρξεως και λήξεως εκάστου κύκλου μαθημάτων ορίζεται δι’ αποφάσεως του Σ.Δ. της Ε.Ε.Α.Ε. μετ’ εισήγησιν του Διευθυντού του Ινστιτούτου. 2.Έκαστον μάθημα χαρακτηρίζεται από ωρισμένον αριθμόν εκπαιδευτικών μοναδων εκάστη μονάς αντιστοιχεί εις δύο ώρας διδασκαλίας ανά εβδομάδα επί εν εξάμηνον διαρκείας 12 τουλάχιστον εβδομάδων. Η Επιτροπή Σπουδών καθορίζει δι’ έκαστον είδος μαθήματος το ισοδύναμον της ώρας διδασκαλίας. 3.Η ολοκλήρωσις της εξειδικεύσεως προϋποθέτει επιτυχή συμπλήρωσιν υπό του σπουδαστού ελαχίστου αριθμού εκπαιδευτικών μονάδων καθοριζομένου υπό του Σ.Δ. της Ε.Ε.Α.Ε. προτάσει της Επιτροπής Σπουδών. Ο ελάχιστος ούτος αριθμός δεν δύναται να είναι μικρότερος των 20 εκπαιδετικών μονάδων. Εις τας απαιτήσεις δια την ολοκλήρωσιν της εξειδικεύσεως δύναται να περιλαμβάνεται κατά την κρίσιν της Επιτροπής Σπουδών και η εκτέλεσις ερευνητικής ή συνθετικής εργασίας. Η Επιτροπή Σπουδών καθορίζει και τον αριθμόν των εκπαιδευτικών μονάδων όστις θα αντιστοιχεί εις την εργασίαν αυτήν. 4.Αι υποχρεώσεις των σπουδαστών δια την ολοκλήρωσιν της εξειδικεύσεως δέον όπως έχουν εκπληρωθή εντός τριών ετών από της εγγραφής των εις τον Ινστιτούτον, μετά την πάροδον των οποίων αποκλείεται η συνέχισις των σπουδών. 5.Εις τους σπουδαστάς, τους ολοκληρώνοντας επιτυχώς μίαν εξειδίκευσιν εις το Ινστιτούτον, χορηγείται υπό της Ε.Ε.Α.Ε. αντίστοιχον πιστοποιητικόν εξειδικεύσεως. 753 31.Ι.ν.24 Επιτροπή Ατομικής Ενέργειας Προϋποθέσεις εγγραφής υποψηφίων σπουδαστών Άρθρ.7.-Ι.Εις το Ινστιτούτον Ακτινοφυσικής εγγράφονται πτυχιούχοι Σχολών Θετικής κατευθύνσεως Ανωτάτων Εκπαιδευτικών Ιδρυμάτων της ημεδαπής ή ομοταγών της αλλοδαπής, γενόμενοι δεκτοί κατόπιν επιλογής. 2.Η επιλογή γίνεται υπό της Επιτροπής Σπουδών κατόπιν γραπτής και προφορικής εξετάσεως τω υποψηφίων εις τα θέματα τα καθοριζόμενα υπό του Οδηγού Σπουδών. 3.Ο αριθμός των εκάστοτε εγγραφομένων εις το Ινστιτούτον σπουδαστών καθορίζεται υπό του Σ.Δ. της Ε.Ε.Α.Ε. και δεν δύναται να είναι ανώτερος των 20 δι’ εκάστην εξειδίκευσιν. Κριτήρια βάσει των οποίων καθορίζεται ο αριθμός των σπουδαστών είναι ιδία αι ανάγκαι της Χώρας εις εξειδικευμένους επιστήμονας ως και αι εις την Ε.Ε.Α.Ε. υφιστάμεναι δυνατότητες εις οικονομικά μέσα και εξοπλισμόν δια πλήρη και επιτυχή εξειδίκευσιν. Κατ’ εξαίρεσιν του κατά τα ανωτέρω περιορισμού δύναται να επιτραπή η εγγραφή εις το Ινστιτούτον και μεγαλυτέρου αριθμού σπουδαστών ετησίως, εφ’ όσον πρόκειται περί αλλοδαπών και υφίστανται αι αντίστοιχοι δυνατότητες εις την Ε.Ε.Α.Ε. Δαπάναι Λειτουργίας Άρθρ.8.-1.Αι δαπάναι λειτουργίας του Ινστιτούτου βαρύνουν τον τακτικόν προϋπολογισμόν της Ε.Ε.Α.Ε, εγγραφομένης προς τούτο ετησίως ειδικής πιστώσεως καλυπτούσης την αμοιβήν των διδασκόντων, την αγοράν των απαιτουμένων εποπτικών και εργαστηριακών οργάνων και βιβλίων ως και πάσαν άλλην αναγκαίαν δαπάνην δια την λειτουργίαν του Ινστιτούτου. 2.Εις τους οριζομένους κατά το άρθρ. 3 του παρόντος επιστήμονας δα την διδασκαλίαν των μαθημάτων καταβάλλεται αποζημίωσις καθοριζομένη δι’ αποφάσεων του Σ.Δ. της Ε.Ε.Α.Ε., επιφυλασσομένων των διατάξεων του Νόμ. 754/1978 "περί ρυθμίσεως των αποδοχών των δημοσίων υπαλλήλων κλπ" δια τους εξ αυτών κεκτημένους την δημοσιϋπαλληλικήν ιδιότητα.